CELEX: 32011R0755
Language: el
Date: 2011-08-01 00:00:00
Title: Εκτελεστικός κανονισμός (ΕΕ) αριθ. 755/2011 του Συμβουλίου, της 1ης Αυγούστου 2011 , για την εφαρμογή του κανονισμού (ΕΕ) αριθ. 442/2011 σχετικά με περιοριστικά μέτρα λόγω της κατάστασης στη Συρία

2.8.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 199/33
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 755/2011 ΤΟΥ ΣΥΜΒΟΥΛΊΟΥ
   της 1ης Αυγούστου 2011
   για την εφαρμογή του κανονισμού (ΕΕ) αριθ. 442/2011 σχετικά με περιοριστικά μέτρα λόγω της κατάστασης στη Συρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό του Συμβουλίου (ΕΕ) αριθ. 442/2011, της 9ης Μαΐου 2011, σχετικά με περιοριστικά μέτρα λόγω της κατάστασης στη Συρία (1), και ιδίως το άρθρο 14 παράγραφος 1,
   Εκτιμώντας τα ακόλουθα:
   
               (1)
            
            
               Στις 9 Μαΐου 2011, το Συμβούλιο εξέδωσε τον κανονισμό (ΕΕ) αριθ. 442/2011.
            
         
               (2)
            
            
               Λόγω της σοβαρότητας της κατάστασης στη Συρία και σύμφωνα με την εκτελεστική απόφαση 2011/488/ΚΕΠΠΑ του Συμβουλίου, της 1ης Αυγούστου 2011, για την εκτέλεση της απόφασης 2011/273/ΚΕΠΠΑ σχετικά με περιοριστικά μέτρα κατά της Συρίας (2), θα πρέπει να προστεθούν και άλλα πρόσωπα στον κατάλογο των φυσικών και νομικών προσώπων, φορέων ή οντοτήτων που αποτελούν αντικείμενο περιοριστικών μέτρων, όπως παρατίθεται στο παράρτημα II του κανονισμού (ΕΕ) αριθ. 442/2011,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα πρόσωπα που παρατίθενται στο παράρτημα του παρόντος κανονισμού προστίθενται στον κατάλογο των φυσικών και νομικών προσώπων, φορέων ή οντοτήτων, όπως παρατίθεται στο παράρτημα II του κανονισμού (ΕΕ) αριθ. 442/2011.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
      Βρυξέλλες, 1 Αυγούστου 2011.
      
         
            Για το Συμβούλιο
         
         
            Ο Πρόεδρος
         
         M. DOWGIELEWICZ
      
   
   
      (1)  ΕΕ L 121 της 10.5.2011, σ. 1.
   
      (2)  Βλέπε σελίδα 74 της παρούσας Επίσημης Εφημερίδας.
   
      ΠΑΡΑΡΤΗΜΑ
      
         Πρόσωπα που αναφέρονται στο άρθρο 1
      
      A.   Πρόσωπα
      
      
                   
               
               
                  Ονοματεπώνυμο
               
               
                  Αναγνωριστικά στοιχεία (ημερομηνία γέννησης, τόπος γέννησης κ.ά. …)
               
               
                  Λόγοι
               
               
                  Ημερομηνία καταχώρισης
               
            
                  1.
               
               
                  M. Mohammad Mufleh
               
               
                   
               
               
                  Επικεφαλής της Συριακής Υπηρεσίας Πληροφοριών της πόλης Hama, συμμετείχε στην καταστολή των διαδηλωτών.
               
               
                  1.8.2011
               
            
                  2.
               
               
                  Υποστράτηγος Tawfiq Younes
               
               
                   
               
               
                  Επικεφαλής του τμήματος Εσωτερικής Ασφάλειας της Γενικής Διεύθυνσης Πληροφοριών· συμμετείχε σε πράξεις βίας κατά του άμαχου πληθυσμού.
               
               
                  1.8.2011
               
            
                  3.
               
               
                  Mohammed Makhlouf (γνωστός και ως Abu Rami)
               
               
                  Γεννηθείς στη Λατάκεια, Συρία, 19.10.1932
               
               
                  Στενός συνεργάτης και θείος από την πλευρά της μητέρας των Bashar και Mahir al-Assad. Συνέταιρος και πατέρας των Rami, Ihab και Iyad Makhlouf.
               
               
                  1.8.2011
               
            
                  4.
               
               
                  Ayman Jabir
               
               
                  Γεννηθείς στη Λατάκεια
               
               
                  Συνεργάτης του Mahir al-Assad για την πολιτοφυλακή Shabiha. Ενεπλάκη άμεσα στην καταστολή και τη βία κατά του άμαχου πληθυσμού και συντόνισε ομάδες της πολιτοφυλακής Shabiha
               
               
                  1.8.2011
               
            
                  5.
               
               
                  Στρατηγός Ali Habib Mahmoud
               
               
                  Γεννηθείς στην Tartous, 1939. Διορίστηκε υπουργός Άμυνας στις 3 ουνίου 2009
               
               
                  Υπουργός Άμυνας. Υπεύθυνος για τη διαγωγή και τις επιχειρήσεις των συριακών ενόπλων δυνάμεων με συμμετοχή στην καταστολή και τη βία κατά του άμαχου πληθυσμού.
               
               
                  1.8.2011